مار أفرام السريانى، (باللغة سريانيه مور إفرم سوريويو)، (نصيبين 306 م ـ الرها 373 م)، هو راهب سرياني من رواد وكتاب وشعراء المسيحيه وبيعتبر بعض المؤرخين واللاهوتيين انه اعظم من كتب القصيدة والترنيمة الدينية فى الشرق المسيحى، ولفصاحة لسانه وبلاغة ادبه وطهارة سيرة حياته اتلقب بالقاب زى قيثارة الروح القدس وشمس السريان، وهو واحد من اباء الكنيسه اللى بتجمع على قداسته جميع الطوايف المسيحية الرسولية. اتولد سنة 306 م فى مدينة نصيبين من اسرة مسيحية، واتلمذ على ايد خاله مار يعقوب النصيبينى أسقف نصيبين اترهبن واختار انه يبقى فى رتبة الشمامسة لغاية وفاته ، اسس مدرسة نصيبين اللاهوتيه فى نصيبين . ترك مدينة نصيبين بعد سقوطها بأيد الساسانيين سنة 363 م، واتنقل لمدينة الرها اللى كانت خاضعة للحكم الروماني وتوفي هناك سنة 373 م. قام القديس افرام السرياني بتفسير الكتاب المقدس وعقائد الإيمان بالطريقة الشعرية حيث أبدع أجمل ما كتب فى شرح وإيضاح المعاني الروحية لكلمة الله، واهتم بالكرازة وعاش حياة المتصوفين، جميع مؤلفاته كتبها باللغة السريانيه اللى اترجمت للغات العالم وهى من روائع الادب المسيحي السريانى ، وتمتاز مؤلفاته الكتيرة بالرقة وبجمال التفكير والتعبير وتقرأ لليوم كجزء من ليتورجيات الكنائس السريانية المختلفة، كتب الكثير فى مدح السيدة العذراء.